钦定古今图书集成/明伦汇编/氏族典/第389卷 > 李煴
## 钦定古今图书集成/明伦汇编/氏族典/第389卷 > 李煴

按《唐书襄王僙传》：“僙裔孙煴，性谨柔，材无过人者。光
启二年，田令孜逼僖宗幸兴元，邠宁节度使朱玫以
五千骑追乘舆不及，煴以疾不能从，玫劫之驻凤翔，
胁宰相等盟，奉煴为嗣襄王，监军国事，因还京师，即
封拜官属。又胁太子太师裴璩等奉笺劝进，煴五让，
乃即位，改元建贞，尊僖宗为大上元皇圣帝。帝传檄”
三辅，募能斩玫者，以邠宁节度畀之。其伪将王行瑜
自凤州入京师，杀玫，煴奔东渭桥王重荣绐使迎之，
煴与官属别，且泣曰：“朕见重荣，当令备所服。迓公等
至蒲，执杀之”，函首至行在所。煴即伪位凡九月败。